(ປະທານແນວໂຮມປະເທດຊາດ
ຕ້ອນຮັບປະທານສະພາສັງຄະລາດຫວຽດນາມ)
ທີ່ການຕ້ອນຮັບສັງຄະນາຍົກ ຟາວໂລ ບູ່ຍວັນດອກ, ປະທານສະພາສັງຄະລາດຫວຽດນາມ ໃນຕອນເຊົ້າວັນທີ 5/2, ຢູ່ ຮ່າໂນ້ຍ, ທ່ານປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ຫງວຽນທ້ຽນເຍິນ ໄດ້ແຈ້ງໃຫ້ຊາບກ່ຽວກັບຄວາມຕັ້ງຫນ້າໃນການພັດທະນາການພົວພັນລະຫວ່າງຫວຽດນາມ - ໂບດວາຕີກັງ ໃນໄລຍະຜ່ານມາ, ທ່ານປະທານ ຫງວຽນທ້ຽນເຍິນ ກໍ່ຕີລາຄາສູງສານຂອງສັນຕະປາປາ ກ່ຽວກັບການຮັກສາສິ່ງແວດລ້ອມ, ພ້ອມທັງສະເໜີບັນດາທ່ານໃນຄະນະປະຈຳສະພາສັງຄະລາດ ຫວຽດນາມ, ດ້ວຍອິດທິພົນ, ທີ່ຕັ້ງ ແລະ ບົດບາດຂອງຕົນ ຈະສົມທົບກັນເປັນປະຈຳກັບບັນດາອົງການກ່ຽວຂ້ອງຂອງສູນກາງ ແລະ ທ້ອງຖີ່ນ, ສືບຕໍ່ຂົນຂວາຍ, ສ້າງເງື່ອນໄຂໃຫ້ບັນດາຄຸນພໍ່, ຊາວຄິດເຂົ້າຮ່ວມການເຄື່ອນໄຫວສັງຄົມ ກໍ່ຄືບັນດາຂະບວນການແຂ່ງຂັນຮັກຊາດ…
ສ່ວນສັງຄະນາຍົກ ຟາວໂລ ບູ່ຍວັນດອກກໍ່ສົ່ງຄຳອວຍພອນເຖິງຄະນະປະຈຳຄະນະກຳມະການສູນກາງແນວໂຮມປະເທດຊາດ ຫວຽດນາມ, ປີໃໝ່ມີຄວາມຜາສຸກ, ປະສົບແຕ່ຄວາມໂຊກດີ, ອວຍພອນປະເທດຊາດໃຫ້ພັດທະນາຢ່າງແຮງໃນທຸກດ້ານ ແລະ ວັດທະນາຖາວອນ.
(ແຫຼ່ງຄັດຈາກ VOV)